Tisztelt Érdekelt Gazdasági Szereplők!

A MÁV Magyar Államvasutak Zrt, mint Ajánlatkérő a MÁV Szolgáltató Központ Zrt., mint Lebonyolító szervezet ezúton kéri fel Önöket **„Elektromos kerékpár beszerzése PTI Debrecen részére”** tárgyban való ajánlattételre.

Ajánlatkérő elvárásai szerint a csatolt műszaki leírásban szereplő vagy azzal egyenértékű termék(ek)re kérünk árajánlatot Önöktől.

Csatoltan küldjük az árajánlat benyújtásához szükséges dokumentumokat (Műszaki leírás, Általános Szerződési Feltételek, Felolvasólap).

Ajánlatkérő ezúton tájékoztatja Tisztelt Ajánlattevőket, hogy a **Szállítási határidő** a megrendelés kézhezvételét követő 30 naptári nap.

**Kérjük, az ajánlattétel során szíveskedjenek a Felolvasólapot kitölteni, valamint kérjük az ajánlat részeként szíveskedjenek a megajánlott termékekről magyar nyelvű, fényképpel ellátott termékismertetőt/gyártói adatlapot .pdf  formátumban beküldeni.**

**Az így benyújtott termékismertető műszaki adatlapnak legalább a Műszaki leírásban szereplő adatokat kell tartalmaznia a műszaki egyenértékűség megállapításához.**

**Az ajánlattétel határideje**: **2022. augusztus 5. (péntek) 12:00 óra.**

Az ajánlatokat **cégszerűen aláírva, vagy legalább fokozott biztonságú elektronikus aláírással** szkennelve pdf. formátumban legyenek szívesek megküldeni a pruzsinszky-nagy.zsofia@mav-szk.hu e-mail címre.

**Legalább fokozott biztonságú az elektronikus aláírás, ha az alábbi követelmények mindegyikének megfelel:**

a) kizárólag az aláíróhoz köthető;

b) alkalmas az aláíró azonosítására;

c) olyan, elektronikus aláírás létrehozásához használt adatok felhasználásával hozzák létre, amelyeket az aláíró nagy megbízhatósággal kizárólag saját maga használhat;

d) olyan módon kapcsolódik azokhoz az adatokhoz, amelyeket aláírtak vele, hogy az adatok minden későbbi változása nyomon követhető.

**Ajánlattevőnek a Felolvasólapon egyösszegű, forintban kifejezett, *Nettó ajánlati ára*t kell megadni a megfelelő mértékegység szerint.**

**Ajánlatkérő felhívja a figyelmet, hogy az ajánlati árnak tartalmaznia kell a teljesítési helyekre történő szállítás költségét is!**

**Az árajánlatokat pozitív egész számban, nettó HUF pénznemben kérjük megadni!**

***Jelen ajánlatkérés nem jelent Ajánlatkérő részéről megrendelési kötelezettséget. Ajánlatkérő bármikor dönthet úgy, hogy ajánlatkérését visszavonja, illetve az ajánlatkérést követően nem küld megrendelést. Ajánlatkérő a döntését külön indokolni nem köteles. Az ajánlatkérés visszavonásából, eredménytelenné nyilvánításából, illetve a megrendelés elmaradásából eredő károkért Ajánlatkérő semmilyen felelősséget nem vállal.***

Felhívjuk szíves figyelmüket, hogy a számlakifizetés esedékessége a benyújtott számla kézhezvételét követő 30. naptári nap.

***A MÁV Szolgáltató Központ Zrt. esetében kizárólag elektronikus számla benyújtása fogadható el, az*** ***eszamla@mav.hu*** ***e-mail címen.***

Az elektronikus számlának meg kell felelnie az Áfa tv. 175. §-ában, továbbá az 1. számú mellékletében meghatározott követelményeknek.

MÁV Zrt. esetében amennyiben ajánlattevő nyilatkozata értelmében még nem rendelkezik elektronikus számlázási rendszerrel és kéri a papír alapú számlázás részére való biztosítást, abban az esetben Ajánlatkérő döntésétől függően lehetőséget kaphat a számla papír alapú benyújtására.

Ajánlatkérő az árajánlatkérés eredményét illető döntést követően árubeszerzésről Szállítási megrendelőt küld ki.

Tekintettel a 2016/679 EU rendelet és a 2011. évi CXII. törvény vonatkozó előírásaira a megküldésre kerülő személyes adatok kezelésére vonatkozóan a MÁV Szolgáltató Központ Zrt. adatkezelési tájékoztatója az alábbi linken érhető el: <https://www.mavcsoport.hu/mav-csoport/adatkezelesi-tajekoztatok>

Kérem, hogy jelen levelem olvasását és a mellékletek megnyithatóságát válaszlevélben szíveskedjen visszaigazolni részemre, köszönöm szépen.

Szíves ajánlattételük reményében, köszönettel:

Pruzsinszky-Nagy Zsófia

beszerzési referens